Mihhail (Kotšetov)

Mihhail (kodanikunimega Mihhail Nesterovitš Kotšetov; 1860 Dubovka – 6. aprill 1944 Volgogradi oblast) oli Venemaa vanausu (Novozõbkovi hierarhia) vaimulik, 1938. aastast kuni surmani kirikupea (Moskva ja kogu Venemaa peapiiskop).

Ta oli Malinovo kloostri munk, 1924. aastal pühitseti munkpreestriks, valiti kloostri eesseisjaks ja pühitseti arhimandriidiks. 6. juulil 1936 pühitseti ta Romanov-Borissoglebski piiskopiks. Pärast peapiiskop Stefani represseerimist 1937. aastal valiti ta Moskva ja kogu Venemaa peapiiskopiks ja seati ametisse mais 1938. Ta täitis oma ametikohuseid salaja, ilmalikes riietes ringi rännates.

Kategooria:Novozõbkovi hierarhia piiskopid
Kategooria:Venemaa vanausu vaimulikud
Kategooria:Sündinud 1860
Kategooria:Surnud 1944